|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta noteikumu projekta „Grozījumi Ministru kabineta 2014. gada 23. septembra noteikumos Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām”” sākotnējās ietekmes novērtējuma ziņojums (anotācija)**   |  |  | | --- | --- | | **Tiesību akta projekta anotācijas kopsavilkums** | | | Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2014. gada 23. septembra noteikumu Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” (turpmāk – SR noteikumi) grozījumu projekta (turpmāk – noteikumu projekts) mērķis ir svītrot SR noteikumos paredzēto regulējumu par valsts nodevu par izziņas no valsts informācijas sistēmas “Sodu reģistrs” (turpmāk – Sodu reģistrs) sagatavošanu un paplašināt izziņu par (ne)sodāmību pieejamību privātpersonām.  Noteikumu projekts stāsies spēkā 2022. gada 1. janvārī. |  |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Iekšlietu ministrijas iniciatīva. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta 1.1. apakšpunkts paredz grozīt SR noteikumu nosaukumu, izslēdzot no tā teksta daļu par valsts nodevas apmēru un izziņas noformēšanas prasībām. Saskaņā ar šobrīd izstrādāto likumprojektu “Grozījumi Sodu reģistra likumā” (VSS-52) vairs netiek paredzēta valsts nodevas samaksa par izziņas no Sodu reģistra sagatavošanu, tā vietā nosakot, ka tas būs maksas pakalpojums. Līdz ar to attiecīgi tiek svītrots SR noteikumu 1.4. apakšpunkts, kas paredz, ka SR noteikumi nosaka valsts nodevas apmēru par izziņas sagatavošanu, tās samaksas kārtību un atbrīvojumus no valsts nodevas samaksas, un tiek svītrota SR noteikumu V nodaļa.  Noteikumu projekta 1.2. apakšpunkts paredz izteikt jaunā redakcijā norādi, uz kāda likuma pamata noteikumi izdoti, izslēdzot atsauci uz Sodu reģistra likuma 21. panta sesto daļu, jo saskaņā ar likumprojektu “Grozījumi Sodu reģistra likumā” (VSS-52) 21. panta sestā daļa tiek izteikta jaunā redakcijā un paredz, ka ziņu sniegšana no Sodu reģistra ir maksas pakalpojums atbilstoši Ministru kabineta noteiktajam maksas pakalpojumu cenrādim.  Noteikumu projekta 1.4. apakšpunkts izsaka jaunā redakcijā SR noteikumu 1.2. apakšpunktu atbilstoši likumprojektā „Grozījumi Sodu reģistra likumā” ietvertajam deleģējumam Ministru kabinetam noteikt veidu un kārtību, kādā Iekšlietu ministrijas Informācijas centrs (turpmāk – Centrs) sniedz un nosūta reģistrā iekļautās ziņas.  Noteikumu projekta 1.5. apakšpunkts paredz svītrot SR noteikumu 1.3. apakšpunktu un 1.20. apakšpunkts paredz svītrot SR noteikumu IV nodaļu, jo elektroniski sagatavotām izziņām tādas prasības kā ūdenszīmes un krāsu kods netiks nodrošinātas. Lai praksē neatšķirtos rakstiski sagatavotas izziņas no elektroniski sagatavotajām, visas tiks gatavotas uz parastas A4 formāta lapas.  Noteikumu projekta 1.6., 1.7. un 1.8. apakšpunkts paredz termina “automatizētais datu apmaiņas režīms” svītrošanu attiecīgi no SR noteikumu 2., 3. un 6. punkta, jo termins “tiešsaistes datu pārraides režīms” ietver arī automatizēto datu apmaiņu.  Noteikumu projekts paredz grozījumu izdarīšanu SR noteikumu 1.1. apakšpunktā, 3. punktā, 6. punktā, 11. punkta ievaddaļā, 11.5. apakšpunktā, kā arī 12. punktā, jo Administratīvās atbildības likums vairs neparedz administratīvā pārkāpuma protokola sastādīšanu.  Ar noteikumu projekta 1.9. apakšpunktu tiek svītrots SR noteikumu 7. punkts, jo tam nav juridiskās slodzes, ņemot vērā, ka starpresoru vienošanās vai līguma slēgšana tiek atrunāta SR noteikumu 3. punktā.  Noteikumu projekta 1.11. apakšpunkts paredz svītrot vārdus “un personālsabiedrībai” no SR noteikumu 11.2. apakšpunkta, jo šāda informācija Sodu reģistrā netiek iekļauta.  Noteikumu projekta 1.13. apakšpunkts paredz arī termina „uzlikšana” aizstāšanu ar terminu „piemērošana” attiecībā uz soda piemērošanu atbilstoši Administratīvās atbildības likumam.  Noteikumu projekta 1.13. apakšpunkts paredz svītrot SR noteikumu 12.1.10. apakšpunktu, savukārt 1.15. apakšpunkts paredz attiecīgi veikt izmaiņas arī SR noteikumu 17. punktā, jo Administratīvās atbildības likums neparedz garantijas naudu.  SR noteikumi nosaka, ka izziņas var saņemt personīgi, ierodoties Centrā , vai ar izziņas saņēmēja pilnvarotas personas starpniecību, ierakstītā pasta sūtījumā, ja izziņas saņēmējs atrodas Latvijā, kā arī Latvijas Republikas diplomātiskajā pārstāvniecībā ārzemēs.  Noteikumu projekts paredz izslēgt iespēju saņemt izziņas klātienē, vienlaicīgi paplašinot iespējas tās saņemt citos veidos – elektroniski, ja tiek identificēts saņēmējs, ierakstītā pasta sūtījumā Latvijā vai ārvalstīs, kā arī Latvijas pārstāvniecībās ārvalstīs.  Lai pārliecinātos, vai personai ir piemērojama SR noteikumos noteiktā samazinātā maksa par atsevišķiem maksas pakalpojumiem (par izziņas tulkošanu angļu vai krievu valodā vienas vai piecu darbdienu laikā), pieprasot izziņu, personai papildus tiks lūgts norādīt ziņas par attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss.  Savukārt bērna vecums līdz 18 gadiem tiks noteikts automātiski pēc personas koda vai dzimšanas datuma.  Pieprasot ziņas par juridisko personu, maksas pakalpojumu atvieglojumi tiks piemēroti personām, kurām šobrīd piešķirts Padziļinātās sadarbības programmas dalībnieka statuss.  Noteikumu projekta 1.16. apakšpunkts izsaka SR noteikumu 24. - 27. punktu jaunā redakcijā, nosakot izziņu saņemšanas veidus personām, kā arī pieprasījumos par izziņas saņemšanu norādāmo ziņu apjomu. Pieprasījumos būs jānorāda arī personas iepriekšējie vārdi, uzvārdi un personas kodi, jo tie varēja būt mainīti. Ārvalstniekiem būs jānorāda dzimšanas datums. Papildus būs iespēja arī norādīt personas vārda un uzvārda vēlamo rakstību (ģenitīva locījumā) izziņā, jo attiecīgo galotņu locījumiem var būt nozīme, piemēram, iesniedzot izziņu ārvalstīs.  Ieviešot izziņas saņemšanu elektroniski, tiek saglabātas arī tiesības privātpersonai saņemt izziņas papīra formātā ierakstītā pasta sūtījumā Latvijā vai ārvalstīs. Sūtījuma saņemšanai uz ārvalstīm persona var izmantot iepriekš apmaksātus pasta (eksprespasta vai kurjerpasta) pakalpojumus, tādēļ noteikumu projekta 1.16. apakšpunktā tiek paredzēts, ka atbilstoši 25.13. un 27.9. apakšpunktam ir norādāma informācija par pasta pakalpojumu sniedzēju un veidu.  Persona, pieprasot ziņas no Sodu reģistra, apmaksā visas ar izziņas sagatavošanu un nosūtīšanu saistītās izmaksas. Atkarībā no izvēlētā pasta pakalpojuma veida (un pakalpojuma sniedzēja), persona ar izziņas nosūtīšanu saistītās izmaksas segs vai nu izziņas (e‑pakalpojuma) pieprasīšanas brīdī, vai pirms tam (apmaksājot šo pakalpojumu iepriekš).  Noteikumu 1.18. apakšpunkts precizē SR noteikumu 29. punktu, izsakot to jaunā redakcijā, kas paredz, ka, izmantojot vienotajā valsts un pašvaldību pakalpojumu portālā www.latvija.lv pieejamo elektronisko pakalpojumu, fiziska persona, autentificējoties un apliecinot savu identitāti ar portālā pieejamiem autentifikācijas līdzekļiem, var bez maksas elektroniski saņemt ziņas ne tikai par sevi un saviem nepilngadīgajiem bērniem, bet arī par savā aizbildnībā vai aizgādībā esošajām personām.  Noteikumu projekta 1.19. apakšpunkts samazina SR noteikumu 35. punktā paredzēto izsniegto izziņu kopiju glabāšanas laiku no pieciem gadiem uz diviem gadiem.  Tas ir saistīts ar to, ka pēc diviem gadiem zūd faktiskā nepieciešamība pēc sagatavotās izziņas, kā arī zūd likumisks pamats šādu izziņu izmantot iesniegšanai darba devējiem, vīzām, laulībām, iepirkumiem u.tml. Ieteicamais derīguma termiņš ir līdz sešiem mēnešiem.  SR noteikumu 22.4. apakšpunkts paredz, ka Centrs sniedz Eiropas Savienības dalībvalsts centrālajai iestādei reģistrā iekļautās ziņas par personas sodāmību Latvijas Republikā, citās Eiropas Savienības dalībvalstīs un trešajās valstīs 20 darbdienu laikā pēc attiecīgās Eiropas Savienības dalībvalsts centrālās iestādes lūguma saņemšanas, ja informāciju par sevi pieprasa fiziskā persona. Atbilstoši Eiropas Parlamenta un Padomes 2019. gada 17. aprīļa Direktīvas 2019/884, ar ko groza Padomes Pamatlēmumu 2009/315/TI attiecībā uz informācijas apmaiņu par trešo valstu valstspiederīgajiem un attiecībā uz Eiropas Sodāmības reģistru informācijas sistēmu (ECRIS) un ar ko aizstāj Padomes Lēmumu 2009/316/TI (turpmāk – Direktīva) 1. panta 6. punktā ietvertajam Padomes Pamatlēmuma 2009/315/TI (turpmāk – Pamatlēmums) 8. panta 2. punktam atbildi uz Pamatlēmuma 6. panta 2., 3. un 3.a punktā minētajiem lūgumiem nodod 20 darba dienās pēc lūguma saņemšanas.  Ņemot vērā, ka SR noteikumu 22.4. apakšpunkts aptver Pamatlēmuma 6. panta 2., 3. un 3.a punktu, tad arī SR noteikumu 22.4. apakšpunktā minētais ziņu sniegšanas termiņš atbilst Direktīvas 1. panta 6. punktā ietvertajā Pamatlēmuma 8. panta 2. punktā minētajam termiņam. Līdz ar to Noteikumu projekta 1.21. apakšpunkts paredz papildināt SR noteikumus ar informatīvo atsauci uz Eiropas Savienības direktīvu, lai nodrošinātu tiesisko noteiktību un būtu viennozīmīgi skaidrs, ka SR noteikumos ir ietvertas arī Direktīvas prasības.  Noteikumu projekta 2. punkts paredz, ka noteikumi stājas spēkā 2022. gada 1. janvārī, jo noteikumu projekts ir izstrādāts saistībā ar likumprojektu “Grozījumi Sodu reģistra likumā” (VSS-52). | | 3. | Projekta izstrādē iesaistītās institūcijas | Iekšlietu ministrijas Informācijas centrs | | 4. | Cita informācija | Nav |      |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas un iestādes, kuras pieprasa un saņem ziņas no Sodu reģistra | | 2. | Tiesiskā regulējuma ietekme uz tautsaimniecību un administratīvo slogu | Nav | | 3. | Administratīvo izmaksu monetārs novērtējums | Nav | | 4. | Cita informācija | Nav |      |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar |  |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar |  |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. | | 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju iesaistīties rakstiski sniegt viedokli par noteikumu projektu tā izstrādes stadijā, informācija par noteikumu projektu ievietota Iekšlietu ministrijas tīmekļa vietnē sadaļas „Aktualitātes” apakšsadaļas “Sabiedrības līdzdalība” apakšsadaļā „Attīstības plānošanas dokumenti un tiesību aktu projekti” - “Diskusiju dokumenti”. | | 3. | Sabiedrības līdzdalības rezultāti | Nav | | 4. | Cita informācija | Nav |  |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Iekšlietu ministrijas Informācijas centrs | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Grozījumu projekts neietekmē iesaistīto institūciju funkcijas un uzdevumus.  Grozījumu projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. | | 3. | Cita informācija | Nav | |  |  |

Iekšlietu ministre M. Golubeva

Vīza: valsts sekretārs D. Trofimovs

S. Klementjeva 67208509

sarmite.klementjeva@ic.iem.gov.lv